Боян Бойчев
Есенно

chitanka.info

Неуверен пристъпи студеният есенен дъжд,

Мълчалив и объркан, заваля и се разпръсна

По мрачните улици и потъна в тишината.

Неуверен напуснах топлата есенна къща,

Мълчалив и тъжен, тръгнах, възкръснал

В отчаяния и заглъхващ вопъл на душата.

Ето, че си тръгвам със студения есенен дъжд,

Безнадежден и уморен от всичко втръснало,

Невярващ в чезнещия лъч на светлината.

октомври 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.